Pécsi Többcélú Agglomerációs Társulás

**Társulási Tanácsának**

 **/2024. (**II.**12.) sz.** nyílt **határozata**

az **Esztergár Lajos Család-és Gyermekjóléti Szolgálat és Központ székhelye módosításához kapcsolódó döntések meghozataláról**

1. A Társulási Tanács úgy dönt, hogy 2024. március 1. napjától az Esztergár Lajos Család-és Gyermekjóléti Szolgálat és Központ székhelyét a 21043 hrsz-ú 7632 Pécs, Anikó utca 5. számról a 21044 hrsz-ú 7632 Pécs, Anikó utca 1. számra módosítja a 7632 Pécs, Anikó u. 5. sz. alatti székhely ellátási területének (Központ és Kertvárosi Szakmai Egység) teljeskörű átvezetése mellett.
2. A Társulási Tanács úgy dönt, hogy 2024. március 1. napjától az Esztergár Lajos Család-és Gyermekjóléti Szolgálat és Központ Kistérségi Szakmai Egység ellátási területének (Berkesd, Szilágy, Pereked, Ellend, Bogád, Romonya, Nagykozár, Magyarsarlós, Birján, Lothárd, Pécsudvard, Szemely, Áta, Szőkéd, Egerág, Kisherend, Kozármisleny, Szalánta, Szilvás, Bosta, Pogány, Pellérd, Aranyosgadány, Keszü, Gyód, Kökény) teljes átvezetésével a 7633 Pécs, Tüzér utca 7. szám alatti telephelyéről kivezeti és áthelyezi a 7632 Pécs, Anikó utca 1. szám alatti székhelyre.
3. A Társulási Tanács kéri a Baranya Vármegyei Kormányhivataltól az Esztergár Lajos Család-és Gyermekjóléti Szolgálat és Központ – a határozat 1.) és 2.) pontja szerinti – működését érintő változásoknak a szolgáltatói nyilvántartásban történő átvezetését.

1. A Társulási Tanács úgy dönt, hogy az Esztergár Lajos Család-és Gyermekjóléti Szolgálat és Központ alapító okiratát 2024. március 1. napjával módosítja, a módosító okiratot és a módosításokkal egységes szerkezetbe foglalt alapító okiratot - az előterjesztés 1. számú és 2. számú melléklete szerinti tartalommal - elfogadja, és felhatalmazza Pfeffer József elnököt az Esztergár Lajos Család-és Gyermekjóléti Szolgálat és Központ alapító okiratát módosító okiratának aláírására.
2. A Társulási Tanács az Esztergár Lajos Család-és Gyermekjóléti Szolgálat és Központ 1.) és 2.) pont szerinti módosításokkal egységes szerkezetbe foglalt Szervezeti és Működési Szabályzatát, valamint szakmai programját az előterjesztés 3. számú és 4. számú mellékletei szerinti tartalommal jóváhagyja.
3. A Társulási Tanács felkéri a Kulturális és Népjóléti Főosztály vezetőjét, hogy kezdeményezze a határozat 1.) és 2.) pontjában szereplő módosítások szolgáltatói nyilvántartásban történő átvezetését a Baranya Vármegyei Kormányhivatal Hatósági Főosztály Szociális és Gyámügyi Osztályánál, valamint gondoskodjon az alapító okirat módosításának a Magyar Államkincstárnál vezetett törzskönyvi nyilvántartáson történő átvezetéséről.
4. A Társulási Tanács úgy dönt, hogy az 1.) pontban meghatározott ingatlan használatára vonatkozóan, határozatlan időre Pécs Megyei Jogú Város Önkormányzatával használati szerződést köt, valamint a 7632 Pécs, Anikó utca 5. szám alatti ingatlant az Önkormányzat részére visszaadja.
5. A Társulási Tanács úgy dönt, hogy a 7.) pontban foglaltaknak megfelelően, az előterjesztés 5. számú melléklete szerinti tartalommal elfogadja a Pécs Megyei Jogú Város Önkormányzatával 07-7/397-74/2017. szám alatt megkötött Használati Szerződés módosításáról szóló szerződéstervezetet.
6. A Társulási Tanács felhatalmazza Pfeffer Józsefet, a Társulási Tanács elnökét, hogy az Önkormányzattal közösen a Baranya Vármegyei Kormányhivatal Földhivatali Főosztály Földhivatali Osztályánál kérje a 21043 hrsz-ú, Pécs, Anikó utca 5. szám alatti ingatlanra bejegyzett használati jog törlését, valamint a Pécs, Anikó utca 1. szám alatti ingatlanra vonatkozó használati jog bejegyzését.
7. A Társulási Tanács felkéri a Városüzemeltetési Főosztály vezetőjét, hogy gondoskodjon 21043 hrsz-ú, Pécs, Anikó utca 5. szám alatti ingatlan hasznosításáról.
8. A Társulási Tanács felhatalmazza Pfeffer Józsefet, a Társulási Tanács elnökét az előterjesztés mellékletében szereplő dokumentumok aláírására.

**Határidő:** azonnal

**Felelős:** Pfeffer József elnök
Dr. Osztásné Dr. Varga-Pál Viktória főosztályvezető
Dr. Deákné Dr. Pap Krisztina főosztályvezető
Magay Miklós főosztályvezető
Nagy István intézményvezető

**Kapják:** Pfeffer József elnök
Dr. Osztásné dr. Varga-Pál Viktória főosztályvezető
Dr. Deákné Dr. Pap Krisztina főosztályvezető
Magay Miklós főosztályvezető
Nagy István intézményvezető